Nevinost bez zaštite (film, 1942)
Nevinost bez zaštite je srpski crno-beli igrani film snimljen 1942. godine u režiji Dragoljuba Aleksića, poznat po tome što se navodi kao prvi zvučni igrani film na području bivše Jugoslavije. U njemu Aleksić, koji je takođe napisao scenario i producirao film, tumači samog sebe, odnosno slavnog akrobata i snagatora, a radnja prikazuje kako će svoje veštine iskoristiti da bi zarobljenu devojku spasio od zlostavljanja. Aleksić je u filmu velikim delom iskoristio svoje dokumentarne snimke, kojim je bio beležio svoje podvige u prethodnih nekoliko godina. Film je bio snimljen u vreme Drugog svetskog rata, odnosno kada se Srbija nalazila pod nemačkom okupacijom. Iako nije imao nikakvog političkog sadržaja, okupacione vlasti su ga ubrzo nakon premijere zabranili, navodno zato što je prilikom premijere u beogradskom bioskopu publika bila toliko oduševljena da je ovacijama nadjačala zvuk u susednom bioskopu za pripadnike nemačkih oružanih snaga. Posle oslobođenja Beograda je Aleksić bio od jugoslovenskih komunističkih vlasti optužen za kolaboraciju sa okupatorom, i to zato što je navodno film bio snimio uz nemačku tehničku i finansijsku pomoć; Aleksić je tako dvaput bio izevden pred sud, ali je oba puta oslobđen optužbe. Uprkos toga, film je bio zabranjen i manje-više zaboravljen, sve dok 1968. godine nije postao predmetom znamenitog istoimenog dokumentarnog filma u režiji Dušana Makajeveva u kome Aleksić opisuje kako ga je snimio.

Uloge

Spoljašnje veze 
 

Srpski filmovi
Dramski filmovi
Filmovi u bunkeru